rejauldu/bengali-wikipedia huggingface dataset:
থাম্ব|alt=Aviram Shiva Temple|অভিরাম শিব মন্দির  অভিরাম শিব মন্দির ভারতের পশ্চিমবঙ্গ অঙ্গরাজ্যের বাঁকুড়া জেলার ওন্দা ব্লকের নিকুঞ্জপুর গ্রাম পঞ্চায়েতের অন্তর্গত এল্যাটি মৌজায় অবস্থিত একটি প্রাচীন শিব মন্দির। মল্লরাজ প্রথম রঘুনাথ সিংহ খ্রিস্টিয় সতেরো শতকে এই মন্দির প্রতিষ্ঠা করেন। মন্দিরের গর্ভগৃহে প্রাচীন শিবলিঙ্গ ও বাইরে খোলা আকাশের নীচে হাতি-ঘোড়া রূপে কাল ভৈরব বিরাজমান। লোকালয়ের বাইরে এই শিব মন্দিরের পরিবেশ খুবই শান্ত-মনোরম। মন্দিরের নিকট প্রাচীন আমবৃক্ষের নীচে হনুমানদাস নামক জনৈক সন্ন্যাসীর সমাধিস্থল অবস্থিত।   উৎসব  বাংলা বছর শেষে চৈত্র সংক্রান্তি উপলক্ষ্যে এখানে দুদিনগাজন উৎসব অনুষ্ঠিত হয় । গাজনে পাট ভাসান, ধুনো পোড়ানো, ডিগর ভাঙ্গা, প্রণাম সেবা , বাণ ফোঁড়া, আগুন সন্ন্যাস প্রভৃতি আচার পালিত হয় । অতীতে এই গাজন সমাপন হতো চড়ক পূজা র মধ্য দিয়ে, কিন্ত বর্তমানে আর চড়ক অনুষ্ঠিত হয় না ।  এছাড়াও শিবরাত্রি উপলক্ষ্যে এই শিব মন্দিরে মেলা আয়োজিত হয় ।   নিকটস্থ অন্যান্য স্থান  এই মন্দিরের সম্মুখে প্রাচীন শ্যামচাঁদ মন্দির অবস্থিত। এছাড়াও নিকটবর্তী অন্যান্য স্থান- চ্যামটা নীলকুঠী, নিকুঞ্জপুর,গোপীনাথপুর,কনকলতা মন্দির, বীরসিংহপুর, হরিহরপুর, তপোবন, সোনাতাপাল প্রভৃতি।   তথ্যসূত্র  ১. বাঁকুড়ার কয়েকটি শিব গাজন।  সুখেন্দু হীরা । এই দেশ...অন্য ভাবনা...অন্য ভুবন। দৈনিক স্টেটসম্যান । ২১শে মার্চ ২০২২ । কলকাতা । পৃষ্ঠা ৬ । ২.বাঁকুড়া জেলার পুরাকীর্তি।অমিয় কুমার বন্দ্যোপাধ্যায়। পৃষ্ঠা ৩৭- ৩৮   বিষয়শ্রেণী:বাঁকুড়া জেলার হিন্দু মন্দির বিষয়শ্রেণী:১৭শ শতাব্দীর হিন্দু মন্দির বিষয়শ্রেণী:পশ্চিমবঙ্গের শিব মন্দির
থাম্ব|260x260পিক্সেল|প্রেসিডেন্ট বারাক ওবামা ২০১৬ সালের আমেরিকান নোবেল পুরস্কার বিজয়ীদের ওভাল অফিসে শুভেচ্ছা জানিয়েছেন, নর্থ -ওয়েস্টার্ন বিশ্ববিদ্যালয় থেকে রসায়নে ২০১৬ সালের নোবেল পুরস্কার বিজয়ী স্যার জে ফ্রেজার স্টোডার্ট (ডানদিকে) ব্রিটিশ বিজ্ঞানী স্যার জে. ফ্রেসার স্টডার্ট কাজ করছেন যুক্তরাষ্ট্রের নর্থওয়েস্টার্ন ইউনিভার্সিটির রসায়ন বিভাগে। ক্ষুদ্রতম মলিকিউলার মেশিন উদ্ভাবনের স্বীকৃতি হিসেবে ২০১৬  রসায়নে নোবেল পুরস্কার লাভ করেছেন। অবদান 'দ্রুততম’ মলিকিউলার মেশিন উদ্ভাবনের স্বীকৃতি হিসেবে এ বছর রসায়নে নোবেল পেলেন যৌথভাবে ৩ বিজ্ঞানী। এরা হলেন ফ্রান্সের জ্যঁ-পিয়ের সভেজ , যুক্তরাষ্ট্রের স্যার ফ্রেজার স্টডার্ট ও নেদারল্যান্ডসের বেন ফেরিঙ্গা। দ্য র‌য়্যাল সুইডিশ একাডেমি অব সায়েন্সেস তাদের নাম ঘোষণা করে। তাদের কাজের বর্ণনা দিয়ে নোবেল কমিটির বিজ্ঞপ্তিতে বলা হয়, ‘তারা অণু আকৃতির এমন ক্ষুদ্রতম যন্ত্র উদ্ভাবন করেছেন যার নড়াচড়া নিয়ন্ত্রণ করা যায় এবং এতে এনার্জি বা শক্তি যোগ করা হলে এটি নির্দেশানুসারে কাজ সম্পাদন করতে পারে।’ এতে আরো বলা হয়, ১৮৩০-এর দশকে ইলেকট্রিক মোটর যেমন ছিল তাদের উদ্ভাবিত মলিকিউলার, মোটরও একই ধরনের। এ মলিকিউলার মেশিন বিভিন্ন ধরনের নতুন বস্তু, সেন্সর ও শক্তি সংরক্ষণ ব্যবস্থার উন্নয়নে ব্যবহৃত হতে পারে। আণবিক যন্ত্রের নকশা ও সংশ্লেষনে অবদান রাখায় বিজ্ঞানীদের এই পুরস্কার প্রদান করা হচ্ছে। মোলিকিউলার স্কেলের যন্ত্র সংশ্লেষণ এবং ডিজাইন করে বিশ্বকে তাক লাগিয়ে দিয়েছেন এই বিজ্ঞানীরা। নতুন আবিষ্কৃত এই যন্ত্রের মাধ্যমে মানুষের শরীরে সরাসরি ক্যান্সার আক্রান্ত সেলে ওষুধ প্রবেশ করানো সম্ভব হবে।  thumb|250px|Crystal structure of a rotaxane with a cyclobis(paraquat-p-phenylene) macrocycle reported by Stoddart and coworkers in the Eur. J. Org. Chem. 1998, 2565–2571. thumb|250px|Crystal structure of a catenane with a cyclobis(paraquat-p-phenylene) macrocycle reported by Stoddart and coworkers in the Chem. Commun., 1991, 634–639. thumb|250px|Crystal structure of molecular Borromean rings reported by Stoddart and coworkers Science 2004, 304, 1308–1312.  তথ্যসূত্র  বহিঃসংযোগ  বিষয়শ্রেণী:নোবেল বিজয়ী রসায়নবিদ বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:১৯৪২-এ জন্ম বিষয়শ্রেণী:বার্মিংহাম বিশ্ববিদ্যালয়ের শিক্ষক বিষয়শ্রেণী:শেফিল্ড বিশ্ববিদ্যালয়ের শিক্ষক বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন নোবেল বিজয়ী বিষয়শ্রেণী:ব্রিটিশ নোবেল বিজয়ী বিষয়শ্রেণী:রয়েল সোসাইটির সভ্য বিষয়শ্রেণী:রয়েল সোসাইটি অব এডিনবার্গের সভ্য বিষয়শ্রেণী:নাইটস ব্যাচেলর বিষয়শ্রেণী:জীবিত ব্যক্তি বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:স্কটীয় নোবেল বিজয়ী বিষয়শ্রেণী:স্কটীয় রসায়নবিদ বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলসের শিক্ষক
৮ জুন তারিখকে আন্তর্জাতিক মহাসাগর দিবস হিসেবে পালন করা হয়। ১৯৯২ সালে এই দিবস পালন শুরু হয়েছিলো। সে বছর ব্রাজিলের রিও ডি জেনেরোতে সংঘটিত ধরিত্রী সম্মেলনে এই সিদ্ধান্ত নেওয়া হয়।World Oceans Day History  The Ocean Project ২০০৮ সালের পর থেকে জাতিসংঘ এই দিবসকে আনুষ্ঠানিকভাবে স্বীকৃতি দেয়।Resolution adopted by the General Assembly, 63/111. Oceans and the law of the sea, paragraph 171: "Resolves that, as from 2009, the United Nations will designate 8 June as World Oceans Day". 5 December 2008বিশ্বের পরিবেশ সুরক্ষার কাজে মহাসাগরের অবদান খুবই গুরুত্বপূর্ণ ।প্রাকৃতিক ভারসাম্য বজায় রাখার ক্ষেত্রে মহাসাগরের বিরাট গুরুত্ব যার তুলনা নেই। আন্তর্জাতিক মহাসাগর দিবসে যাতে আমরা মহাসাগরের গুরুত্ব আরো বেশি করে উপলব্ধি করতে পারি সেজন্য প্রয়োজনীয় পদক্ষেপ গ্রহণ করার একটি বিশেষ দিন।   তথ্যসূত্র    বহিঃসংযোগ   আন্তর্জাতিক মহাসাগর দিবস    বিষয়শ্রেণী:জুন উদ্‌যাপন বিষয়শ্রেণী:সমুদ্রবিজ্ঞান বিষয়শ্রেণী:সচেতনতা দিবস বিষয়শ্রেণী:পরিবেশগত সচেতনতা দিবস বিষয়শ্রেণী:মহাসাগর বিষয়শ্রেণী:জাতিসংঘের দিবস
টুগু কিরিচ (কিরিচ স্মৃতিস্তম্ভ) একটি বিশাল আকৃতির কিরিচ যা কেলাং, সেলানগর মালয়েশিয়া তে অবস্থিত। এটি সম্পূর্ণ রুপালী রং এর এবং ভারীশিল্পে ব্যবহৃত অ্যালুমিনিয়াম, ইস্পাত দিয়ে নির্মিত। স্থানীয় ভাষ্যমতে এটা  ক্ষমতা, শক্তি ও ঐক্যের প্রতীক। ইতিহাস এটি সেলানগরের সুলতান-এর আদেশ অনুযায়ী নির্মাণ করা হয়।  সুলতান সালাউদ্দিন আব্দুল আজিজ শাহ তার রাজত্বের রৌপ্য জয়ন্তী স্মরণ করে ৩০ সেপ্টেম্বর ১৯৮৫ এটি নির্মাণ এর নির্দেশ দেন। স্মৃতিস্তম্ভটি "চার্চ অফ আওয়ার লেডি অফ লউরডস ক্লাং" এর বিপরীত দিকে রাজকীয় ক্লাং বাগানে অবস্থিত। গির্জা এবং স্মৃতিস্তম্ভ উভয়ই সালানগরের দর্শনীয় স্থানের তালিকায় স্থান পেয়েছে।   স্থানান্তর  এটি মূলত তামান ক্রিস এবং শুংয়াই রাসাউ টোল প্লাজার কাছাকাছি ফেডারেল মহাসড়ক (ফেডারেল সড়ক link=|alt=2|30x30px) এর পাশে অবস্থিত ছিল।২০১৪ সালের সেপ্টেম্বর মাসে এই স্মৃতিস্তম্ভটিকে তার বর্তমান স্থান বা কালাং-এর রাজকীয় বাগানে স্থানান্তর করা হয়। এটি স্থানান্তর করা হয় কারণ শুংয়াই রাসাউ ট্রোল প্লাজার খুব কাছেই একটি ফ্লাইওভার এর নির্মাণকাজে এটি বাধা হয়ে দাঁড়িয়েছিল। "সিম্পাং লিমা" হতে স্মৃতিস্তম্ভটি সহজেই দেখা।   তথ্যসূত্র   বিষয়শ্রেণী:মালয়েশিয়ার স্থাপনা বিষয়শ্রেণী:মালয়েশিয়ার পর্যটন বিষয়শ্রেণী:মালয়েশিয়ার স্মৃতিস্তম্ভ বিষয়শ্রেণী:মালয়েশিয়ার স্মৃতিস্তম্ভ ও স্মারক
--শিরোনাম থেকে টেমপ্লেটের নাম সনাক্ত করবে। --কোন পাতার শিরোনাম যদি বিষয়শ্রেণী:অজানা প্যারামিটারসহ তথ্যছক চলচ্চিত্র ব্যবহার করা পাতা ফরম্যাটে হয়, এখান থেকে "তথ্যছক চলচ্চিত্র" টেমপ্লেটের নামটি এর মাধ্যমে বের করা সম্ভব। --মডিউলটি "প্যারামিটারসহ " ও " ব্যবহার" এর মাঝে থাকা কোন শব্দ বা শব্দগুচ্ছ সনাক্ত করতে পারবে। --ব্যবহার করতে:  local p = {}  function p.getTemplateName(frame)     local title = mw.title.getCurrentTitle()     local pageTitle = frame.args[1] or title.text     if type(pageTitle) == 'string' then         local startPattern = "প্যারামিটারসহ "         local endPattern = " ব্যবহার"         local startPos, endPos = string.find(pageTitle, startPattern, 1, true)         local templateName         if startPos then             local endPos = string.find(pageTitle, endPattern, startPos + 1, true)             if endPos then                 templateName = string.sub(pageTitle, startPos + string.len(startPattern), endPos - 1)             end         end         return templateName or ""     end end  return p
গিরীশ চন্দ্র সেনের জমিদার বাড়ি বাংলাদেশের ঢাকা বিভাগের গোপালগঞ্জ জেলার কাশিয়ানী ভাটিয়াপাড়ার এক ঐতিহাসিক জমিদার বাড়ি।  ইতিহাস "গিরীশ চন্দ্র সেনের জমিদার বাড়ি" গোপালগঞ্জ জেলায় কাশিয়ানীতে অবস্থিত। বর্তমানে  সহকারী কমিশনার ভূমি এসি ল্যান্ড এর অফিস। বাড়িটি কবে নাগাদ তৈরি করা হয়েছে তা জানা যায়নি। তবে জমিদার বাড়িটি প্রতিষ্ঠা করেন জমিদার গিরীশ চন্দ্র সেন। জমিদার বাড়ির ভবনটি ইংরেজি বর্ণ  U প্যাটার্ণের মত তৈরি করা হয়েছে। ভবনটির মাঝখানের অংশ ছিল দ্বিতল বিশিষ্ট এবং দুপাশে ছিল যুক্ত একতলা বিশিষ্ট ভবন।  বাড়িটি প্রাচীর বেষ্টিত ছিল তিনদিক থেকে। জমিদার বাড়ির বামপাশে ছিল একটি মন্দির এবং ডান পাশে ছিল ছনের ছাউনি দিয়ে তৈরি করা একটি কাছারিঘর। এর বেশি এই জমিদার বাড়ি সম্পর্কে ইতিহাস জানা যায়নি। জমিদার গিরীশ চন্দ্র সেনের বাড়ী - গোপালগঞ্জ জেলা তথ্যবাতায়ন                          বর্তমান অবস্থা বর্তমানে জমিদার বাড়িটি পরিত্যক্ত অবস্থায় পড়ে রয়েছে। দেয়ালে শ্যাওলা ও লতাপাতায় জরাজীর্ণ হয়ে রয়েছে।  আরো দেখুন  জমিদার বাড়ি  তথ্যসূত্র  বিষয়শ্রেণী:ঐতিহাসিক স্থান বিষয়শ্রেণী:গোপালগঞ্জ জেলার দর্শনীয় স্থান বিষয়শ্রেণী:গোপালগঞ্জ জেলার প্রত্নতাত্ত্বিক স্থাপনা
নব রায়নগর রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের বনগাঁ – রানাঘাট লাইনের একটি রেলওয়ে স্টেশন । এটি ভারতের পশ্চিমবঙ্গ রাজ্যের নদীয়া জেলার নব রায়নগর স্টেশন রোডে অবস্থিত।   অবস্থান  নব রায়নগর রেলওয়ে স্টেশন নদীয়া জেলার নব রায়নগর গ্রামে অবস্থিত। এই স্টেশন থেকে  পরবর্তী স্টেশন হল - কুপার্স হল্ট রেলওয়ে স্টেশন এবং পূর্ববর্তী স্টেশন হল গাংনাপুর রেলওয়ে স্টেশন   ইতিহাস  শিয়ালদহ থেকে রানাঘাট পর্যন্ত পূর্ববাংলা রেলওয়ে প্রধান লাইনটি ১৮৬২ সালে খোলা হয় এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। ১৮৮২-৮৪ সালে বেঙ্গল সেন্ট্রাল রেলওয়ে কোম্পানি দুটি লাইন নির্মাণ করেছিল: দমদম থেকে খুলনা পর্যন্ত বনগাঁ হয়ে, এখন বাংলাদেশে রয়েছে এই লাইনের কিছু অংশ। শিয়ালদহ রানাঘাট রেলপথ ও শিয়ালদহ বনগাঁ রেলপথের মধ্যে সংযোগ ঘটাতে ১৮৮২-৮৪ সালে বেঙ্গল সেন্ট্রাল রেলওয়ে কোম্পানি  রাণাঘাট বনগাঁ রেলপথ নির্মাণ করে।  রেলপথ  নব রায়নগর রেলওয়ে স্টেশনটি নদীয়া জেলা ও উত্তর চব্বিশ পরগণা জেলার মধ্যে বিস্তৃত রাণাঘাট বনগাঁ রেলপথের মধ্যে অবস্থিত। এই রেলপথটি একক রেললাইন বা  রেল ট্র্যাক দ্বার গঠিত।   পরিকাঠাম   স্টেশনটির পরিকাঠাম ভূমিগত। এই স্টেশনে ১  টি প্ল্যাটফর্ম রয়েছে। নব রায়নগর রেলওয়ে স্টেশনে ১ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।  নব রায়নগর রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ নব রায়নগর রেলওয়ে স্টেশনের রেলপথে বৈদ্যুতীক ট্রেন চলাচল করে।   রেল পরিষেবা   এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বনগাঁ ও রানাঘাটগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে।   প্রশাসন ও  নিরাপত্তার ব্যবস্থা  নব রায়নগর রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশনের কোড বা সংকেতিক নাম হল - এসটিবিবি। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।  তথ্যসূত্র  বহিঃসংযোগ  বিষয়শ্রেণী:নদিয়া জেলার রেলওয়ে স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
পোত্তোর () ভারতের কেরালা রাজ্যের ত্রিশূর জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে পোত্তোরে শহরের জনসংখ্যা হল ৮২১০ জন। এর মধ্যে পুরুষ ৪৯% এবং নারী ৫১%।  এখানে সাক্ষরতার হার ৮৫%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৮৪%। সারা ভারতের সাক্ষরতার হার ৫৯.৫%, তার চাইতে পোত্তোরে এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের শহর ও নগর বিষয়শ্রেণী:ত্রিশূর জেলার শহর ও নগর
সিনানউদ্দিন ফকিহ ইউসুফ পাশা () ছিলেন উসমানীয় সাম্রাজ্যের একজন উজিরে আজম। তিনি ১৩৪৯ থেকে ১৩৬৪ সাল পর্যন্ত উসমানীয় সাম্রাজ্যের উজিরে আজম ছিলেন।İsmail Hâmi Danişmend, Osmanlı Devlet Erkânı, Türkiye Yayınevi, İstanbul, 1971, p. 8. (Turkish) তিনি সুলতান প্রথম ওরহানের শেষ উজিরে আজম এবং সুলতান প্রথম মুরাদের প্রথম উজিরে আজম হিসেবে দায়িত্ব পালন করেছিলেন।  ১৩৬০ সালের সুলতান প্রথম ওরহানের একটি শিলালিপিতে সিনানউদ্দিন ফকিহ ইউসুফের নাম উল্লেখ রয়েছে। আরও উল্লেখ করা হয়েছে যে, তিনি মুসলিহউদ্দিন মুসা নামে একজন ব্যক্তির পুত্র এবং মাজউদ্দিন ঈসা নামে একজন ব্যক্তির নাতি ছিলেন। এই শিলালিপি থেকে এটিও বোঝা যায় যে, তিনি একজন অহী ছিলেন। তিনি উসমানীয় সাম্রাজ্যের আমলা হিসাবে দায়িত্ব পালন করেছিলেন।  তাঁর মৃত্যুর পরে কাজাস্কর চান্দারলি কারা খলিল খাইরুদ্দিন পাশা উজিরে আজম হয়েছিলেন। তিনি চান্দারলি পরিবারের একজন সদস্য ছিলেন। এছাড়াও চান্দারলি পরিবার থেকে অনেকজন সদস্য উসমানীয় সাম্রাজ্যের উজিরে আজম হিসেবে দায়িত্ব পালন করেছিলেন।   আরও দেখুন   উসমানীয় উজিরে আজমদের তালিকা   তথ্যসূত্র   বিষয়শ্রেণী:১৪শ শতাব্দীর উসমানীয় সাম্রাজ্যের উজিরে আজম বিষয়শ্রেণী:উসমানীয় সাম্রাজ্যের তুর্কি বিষয়শ্রেণী:১৩৬৪-এ মৃত্যু
বিড়লা ইনস্টিটিউট অফ টেকনোলজি এন্ড সায়েন্স, পিলানি (বিআইটিএস পিলানি) হলো ভারতের রাজস্থানের পিলানিতে অবস্থিত একটি বিবেচিত বিশ্ববিদ্যালয়। প্রাথমিকভাবে এটি প্রকৌশল এবং বিজ্ঞানের উচ্চ শিক্ষা এবং গবেষণার উপর জোর দেয়। বিআইটিএস পিলানি ভারতের প্রথম ছয়টি প্রতিষ্ঠানের মধ্যে একটি যাকে ইনস্টিটিউট অফ এমিনেন্স মর্যাদা দেওয়া হয়েছে। ২০১২ সালের তথ্য অনুসারে, বিআইটিএস পিলানির গ্রহণযোগ্যতার হার ১.৪৭%, যা এটিকে বিশ্বের সবচেয়ে গ্রহণযোগ্য প্রযুক্তি বিশ্ববিদ্যালয়গুলোর মধ্যে একটি করেছে।   ইনস্টিটিউটটি বর্তমান আকারে ১৯৬৪ সালে প্রতিষ্ঠিত হয়েছিল। এই সময়ের মধ্যে, ইনস্টিটিউটটির একটি আঞ্চলিক প্রকৌশল কলেজ থেকে একটি জাতীয় বিশ্ববিদ্যালয়ে রূপান্তরে জি ডি বিড়লা সহায়তা করেন। বিশ্ববিদ্যালয়টি পিলানি থেকে গোয়া, হায়দ্রাবাদ এবং দুবাইতে তার ক্যাম্পাস সম্প্রসারিত করেছে। দুবাইতে এর ক্যাম্পাস সম্প্রসারণের পর, এটি প্রথম আন্তর্জাতিক ডিমড বিশ্ববিদ্যালয় হয়ে উঠেছে যেটি চারটি প্রতিষ্ঠিত ক্যাম্পাস এবং পনেরটি একাডেমিক বিভাগ সহ বিজ্ঞান ও প্রকৌশল বিষয়ে গবেষণার নেতৃত্ব দিচ্ছে। আদিত্য বিড়লা গ্রুপের সহায়তায় ইনস্টিটিউটটি ডিএসটি, ডিবিটি, আইসিএমআর, ডিআরডিও এবং ডিএই সহ শিল্প এবং বিভিন্ন সরকারী সংস্থা থেকে বহির্মুখী গবেষণা তহবিল সংগ্রহ করতে সক্ষম হচ্ছে।  ভর্তি শুধুমাত্র মেধা-ভিত্তিক এবং বিআইটিএস দ্বারা পরিচালিত প্রবেশিকা পরীক্ষা দ্বারা মূল্যায়ন করা হয়। বিশ্বব্যাপী বিভিন্ন ক্ষেত্রে বিস্তৃত এর অত্যন্ত সফল এবং বিস্তৃত প্রাক্তন ছাত্র নেটওয়ার্কের মাধ্যমে, বিআইটিএস পিলানি কর্পোরেট, একাডেমিয়া, গবেষণা, উদ্যোক্তা, শিল্পকলা এবং সামাজিক সক্রিয়তার উপর উল্লেখযোগ্য প্রভাব ফেলেছে।   আরও দেখুন    Conquest (Start-up Challenge)   তথ্যসূত্র    বহিঃসংযোগ        বিষয়শ্রেণী:বিশিষ্ট প্রতিষ্ঠান বিষয়শ্রেণী:রাজস্থানের বিশ্ববিদ্যালয় ও কলেজ বিষয়শ্রেণী:রাজস্থানের প্রকৌশল কলেজ বিষয়শ্রেণী:১৯৪৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ভারতের প্রকৌশল বিশ্ববিদ্যালয় ও কলেজ বিষয়শ্রেণী:ভারতের কারিগরি বিশ্ববিদ্যালয় ও কলেজ
প্রতিবছর অমর একুশে নিবন্ধ প্রতিযোগীতায় অনেক নতুন ব্যবহারকারী ও অনভিজ্ঞ সম্পাদকগণ তালিকাভুক্ত নিবন্ধগুলোতে যান্ত্রিক অনুবাদ যোগ করেন, নিবন্ধ থেকে লেখা মুছে ফেলেন কিংবা লেখা উলটপালট করে ফেলেন। অনেকসময় দেখা যায় এই নিবন্ধগুলো জমা দেওয়া হয় না, তাই এগুলো সরাসরি পর্যালোচকদের নজরে আসে না। উইকিপিডিয়ার নিবন্ধের মান বজায় রাখার স্বার্থে এরূপ নিবন্ধগুলো সংশোধন করা, ভালো সংস্করণ ফিরিয়ে আনা জরুরি। তাই প্রতিযোগীতা শেষে এইবার নিবন্ধ তালিকা পরিক্ষার উদ্দ্যোগ নেওয়া হয়েছে।   উইকিপিডিয়া:অমর একুশে নিবন্ধ প্রতিযোগিতা ২০২৩/নিবন্ধ তালিকা
ম্যাগনেসাইট নামটি এসেছে ম্যাগনেসিয়া থেকে। আর এই ম্যাগনেসিয়া হচ্ছে গ্রীসের একটি অঞ্চলের নাম। এর রাসায়নিক উপাদানের ৪৭.৬ শতাংশ MgO এবং ৫২.৪ শতাংশ CO2। মোটা দানাদার পিণ্ড হিসেবে ম্যাগনেসাইট পাওয়া যায় যা দেখতে অনেকটা ফুলকপির মতো। এর কঠিনতা ৪.০-৪.৫ এবং আপেক্ষিক গুরুত্ব ২.৯-৩.১Physical Properties of Magnesite। ম্যাগনেসাইটের রঙ সাদা, তবে এতে হলুদ অথবা ধূসর বর্ণের আভা থাকতে পারে। কোথাও কোথাও তুষার-ধবল ম্যাগনেসাইটো পাওয়া যায়।  স্ফটিকীয় ম্যাগনেসাইট তাপনিরোধক বস্তু হিসেবে ধাতব প্রকৌশলে ব্যবহৃত হয়। উচ্চ তাপ (৩০০০ ডিগ্রী সেলসিয়াস) ধারণ করতে সক্ষম চুল্লির আস্তর তৈরি করতে এবং সিমেন্ট তৈরির কাঁচামাল হিসেবেও ম্যাগনেসাইট ব্যবহৃত হয়।   তথ্যসূত্র   বিষয়শ্রেণী:খনিজ পদার্থ
পাংখোয়া বাংলাদেশের পার্বত্য চট্টগ্রামে বসবাসরত ১৩টি ক্ষুদ্র নৃ-গোষ্ঠীর মধ্যে পাংখোয়া অন্যতম। পার্বত্য রাঙামাটি জেলার সাজেক উপত্যকা থেকে বান্দরবানের রুমা পর্যন্ত এবং পাশ্ববর্তী ভারতের মিজোরাম রাজ্য সংলগ্ন সীমান্ত এলাকায় পাংখোয়া জাতির বসবাস রয়েছে।পাংখোয়া বাংলাদেশের পার্বত্য চট্টগ্রামে বসবাসরত ১৩টি ক্ষুদ্র নৃ-গোষ্ঠীর মধ্যে পাংখোয়া অন্যতম। পার্বত্য রাঙামাটি জেলার সাজেক উপত্যকা থেকে বান্দরবানের রুমা পর্যন্ত এবং পাশ্ববর্তী ভারতের মিজোরাম রাজ্য সংলগ্ন সীমান্ত এলাকায় পাংখোয়া জাতির বসবাস রয়েছে।পাংখোয়া জনগোষ্ঠী নিজেদের ধর্মবিশ্বাসে বৌদ্ধ বলে দাবি করে থাকে। তবে একাধিক আদিবাসী জনগোষ্ঠীর মতো প্রকৃতি উপাসনাও পাংখোয়া সমাজে প্রচলিত। তাদের সৃষ্টিকর্তার নাম ‘পত্যেন’, যেমন লুসেইদের ‘পুথিয়ান’। বিশ্বসৃষ্টি সম্পর্কে তাদের সমাজে অনেক পৌরাণিক গল্পকাহিনী প্রচলিত আছে। সৃষ্টিকর্তা ‘পত্যেন’-এর পরই তাদের প্রধান উপাস্য দেবতার নাম ‘খোজিং’। অরণ্যের কর্তা এই দেবতা জুমচাষের ভালমন্দও নিয়ন্ত্রণ করেন বলে এর উদ্দেশেই অধিকাংশ পূজাপার্বণ, ব্রত-অনুষ্ঠান পালন করা হয়। বাঘ খোজিং দেবতার পোষা প্রাণি ছিল বলে পাংখোয়াদের চোখে বাঘের স্থান উঁচুতে। খোজিং-এর সন্তুষ্টি বিধানের জন্য বৈশাখের শুরুতে নৃত্যানুষ্ঠানের রীতি প্রচলিত রয়েছে। পাংখোয়াদের বিশ্বাস, গভীর অরণ্যে খোজিং দেবতার অবস্থান। মূল খোজিং পূজা শ্রাবণ মাসে অনুষ্ঠিত হয়ে থাকে। এই পূজা পাংখোয়া সমাজে সবচেয়ে বড় উৎসব হিসেবে বিবেচিত হয়।  পাহাড়ে জুমচাষ এবং অরণ্যে শিকার এই দুইয়ের উপর এদের জীবন নির্ভরশীল। জুমচাষের পদ্ধতি এদের মধ্যে এখনও ব্যাপকভাবে প্রচলিত। ধান এবং অন্যান্য শস্য ফলানো পাংখোয়াদের কৃষিকাজের মূল উদ্দেশ্য। তবে তারা জঙ্গল থেকে গাছ কেটে কাঠ আহরণের কাজও করে থাকে। এসব কাজে নারী সমানভাবে পুরুষের সঙ্গে অংশ নেয়। হাট-বাজার মূলত মেয়েরাই করে থাকে। প্রাচীনকাল থেকেই পাংখোয়া নারীরা কোমর-তাঁতের মাধ্যমে নিজেদের প্রয়োজনীয় বস্ত্র বুনে আসছেন। পরিবারের চাহিদা মিটিয়ে পাড়া ও প্রতিবেশীদের কাছে বিক্রি করে কিংবা বিনিময় প্রথার বাইরে সংসারের প্রয়োজনীয় সামগ্রী সংগ্রহ করেন।  পাংখোয়াদের বাঁশ ও বেত শিল্প সর্বজন সমাদৃত। বাঁশ ও বেতের তৈরি এসব সামগ্রীতে তাদের শৈল্পিক নৈপূণ্য ফুটে উঠে।  পাংখোয়া সমাজে পিতাই পরিবারের প্রধান। পিতার মৃত্যুর পর পুত্রসন্তানরা পারিবারিক বিষয়-আশয়ের উত্তরাধিকারী হয়ে থাকে। পাংখোয়া জনগোষ্ঠী দুটো গোত্রে বিভক্ত পাংখোয়া ও ভানজাঙ। গোত্রান্তরে বিয়েতে কোন বাধা নেই। পরিণত বয়সে পিতামাতার মতামত অনুযায়ী ছেলে ও মেয়ের বিয়ে অনুষ্ঠিত হয়। পাংখোয়াদের মধ্যে বাল্যবিবাহের প্রচলন নেই। এদের সমাজে বিবাহ বিচ্ছেদ ও বিধবা বিবাহের প্রচলন রয়েছে।  পাংখোয়াদের নিজস্ব ভাষা রয়েছে, তবে তা মৌখিক ভাষা। এদের ভাষার কোন লিখিত রূপ নেই। তা সত্ত্বেও ঐ ভাষায় গানের অভাব নেই, বিশেষ করে প্রেমের গান। অলিখিত রূপ নিয়েই এদের লোকসঙ্গীত যথেষ্ট সমৃদ্ধ।  ধর্মীয় বিশ্বাস, সামাজিক আচার-অনুষ্ঠান ও পূজাপার্বণ নিয়ে পাংখোয়াদের নিজস্ব সংস্কৃতি গড়ে উঠেছে। নাচ ও গান তাদের সংস্কৃতিকে পুষ্ট করেছে। বাঁশনৃত্য, পুষ্পনৃত্য এবং আরও কিছু বিশেষ নৃত্যগীতে তারা অভ্যস্ত।   পাংখো বা পাংখোয়া হল বাংলাদেশ ও ভারতে বসবাসকারী ক্ষুদ্র জনগোষ্ঠী। বাংলাদেশে চট্টগ্রামের পার্বত্য জেলা রাঙ্গামাটিতে এবং ভারতে মিজোরামে এরা বসবাস করে। আদমশুমারি ও গৃহগণনা-১৯৯১ অনুসারে বাংলাদেশে পাংখো জনগোষ্ঠীর সংখ্যা ৩,২২৭ জন। আদমশুমারি ও গৃহগণনা-১৯৮১ অনুসারে এই সংখ্যা ছিল ২,৪৪০ জন।  তথ্যসূত্র  বহিঃসংযোগ  বিষয়শ্রেণী:বাংলাদেশের জাতিগোষ্ঠী
সৈয়দ আনোয়ারুল করিম ছিলেন একজন বাংলাদেশী কূটনীতিক এবং জাতিসংঘে বাংলাদেশের প্রথম স্থায়ী প্রতিনিধি।   জীবনের প্রথমার্ধ  করিম ১৯২৮ সালে জন্মগ্রহণ করেন।   কর্মজীবন  ১৯৭১ সালে বাংলাদেশের স্বাধীনতা যুদ্ধ শুরু হলে করিম জাতিসংঘে পাকিস্তানের উপ-স্থায়ী প্রতিনিধি ছিলেন। তিনি ১৯৭১ সালের আগস্ট মাসে পাকিস্তান মিশন থেকে দেশত্যাগ করে বাংলাদেশ সরকারের প্রতি আনুগত্যের শপথ নেন।  ১৯৭২ সালের জানুয়ারি থেকে ১৯৭২ সালের জুলাই পর্যন্ত, করিম পররাষ্ট্র মন্ত্রণালয়ের সচিব ছিলেন।  করিম জাতিসংঘে বাংলাদেশের প্রথম পর্যবেক্ষক ছিলেন এবং ১৯৭৪ সালে বাংলাদেশ জাতিসংঘে যোগদানের পর জাতিসংঘে বাংলাদেশের প্রথম স্থায়ী প্রতিনিধি হন।   মৃত্যু  করিম ১৭ মার্চ ২০১৯ রিভারডেল, ব্রঙ্কস, নিউ ইয়র্ক সিটি, মার্কিন যুক্তরাষ্ট্রে ক্যান্সারে মারা যান।   তথ্যসূত্র   বিষয়শ্রেণী:জাতিসংঘে নিযুক্ত বাংলাদেশের স্থায়ী প্রতিনিধি বিষয়শ্রেণী:যুক্তরাষ্ট্রে বাংলাদেশের রাষ্ট্রদূত বিষয়শ্রেণী:বাংলাদেশী কূটনীতিবিদ বিষয়শ্রেণী:২০১৯-এ মৃত্যু বিষয়শ্রেণী:১৯২৮-এ জন্ম বিষয়শ্রেণী:বাংলাদেশের পররাষ্ট্র সচিব
কাচালং সরকারি কলেজ রাঙ্গামাটি জেলার বাঘাইছড়িতে অবস্থিত একটি সরকারি কলেজ। কাচালং নদীর নামে কলেজটির নামকরণ করা হয়েছে । ১৯৮২ সালে এটি প্রতিষ্ঠিত হয় এবং ২০১৮ সালের ১২ আগস্ট কলেজ‌টিকে জাতীয়করণ করা হয়।   শিক্ষক-শিক্ষিকা   দেব প্রসাদ দেওয়ান, অধ্যক্ষ  মোঃ নজরুল ইসলাম, উপাধ্যক্ষ   পরিচিতি  রাঙ্গামা‌টি জেলার বাঘাইছ‌ড়ি এক অপরূপ সৌন্দর্যে ভরা একটি উপ‌জেলা। ১৯৮২ সা‌লে গ‌ড়‌ে ওঠা কাচালং ক‌লে‌জের সা‌থে বাঘাইছড়ির র‌য়েছ‌ে নি‌বিড় সম্পর্ক। অ‌নেক বছর ধ‌রে এই প্র‌তি‌ষ্ঠান‌টির মা‌ধ্যমে অ‌নেক ছাত্র অা‌লো ছ‌ড়ি‌য়ে‌ছে এ বাঘাইছ‌ড়ি‌ সহ সারা দেশজুড়ে। দে‌শের অতন্দ্র সীমান্ত প্রহরী বি‌জি‌বি ব্যাটা‌লিয়‌নের পরই চো‌খে প‌ড়ে সুনিবিড় প‌রি‌বে‌শে প্র‌তিষ্ঠিত হওয়া কাচালং সরকারি ক‌লেজ। অার পা‌শে র‌য়ে‌ছে বি‌জি‌বি কর্তৃক প‌রিচা‌লিত অপরূপ সৌন্দ‌যের এই এগত্তর পার্ক। সব‌কিছু মি‌লে এক মনোরম পরিবেশের সা‌থে নি‌বিড় সর্ম্পকের সাথে মিশে আছে কলেজটি।   তথ্যসূত্র   বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:১৯৮২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৮২-এ বাংলাদেশে প্রতিষ্ঠিত বিষয়শ্রেণী:রাঙ্গামাটি জেলার মহাবিদ্যালয়
গোলাম আম্বিয়া একজন বাংলাদেশী দৌড়বিদ।তিনি ১৯৯২ গ্রীষ্মকালীন অলিম্পিকে বাংলাদেশের প্রতিনিধিত্ব করেন। Stats জাতীয় পর্যায়ে টানা ৬ বারের দ্রুততম মানব এবং ব্যক্তিগত ৪১ টি স্বর্ণপদক ,২৮ টি রৌপ্য এবং ৮ টি ব্রোঞ্জ পদক অর্জন ।  তথ্যসূত্রে  বিষয়শ্রেণী:জীবিত ব্যক্তি বিষয়শ্রেণী:১৯৬৬-এ জন্ম বিষয়শ্রেণী:বাংলাদেশী পুরুষ স্প্রিন্টার বিষয়শ্রেণী:১৯৯২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:বাংলাদেশের অলিম্পিক মল্লক্রীড়াবিদ বিষয়শ্রেণী:জাতীয় ক্রীড়া পুরস্কার বিজয়ী বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ
শহীদ মুন্সি কবির উদ্দিন আহমেদ হলেন বাংলাদেশের একজন প্রখ্যাত মুক্তিযোদ্ধা ও সমাজসেবক। মুক্তিযুদ্ধে অনন্য সাধারণ অবদানের জন্য ২০১৪ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।   জন্ম ও পারিবারিক পরিচিতি    শিক্ষাজীবন    কর্মজীবন    মুক্তিযুদ্ধে অবদান    মৃত্যু    পুরস্কার ও সম্মাননা  এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৪ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।   আরও দেখুন   স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা।   তথ্যসূত্র    বহিঃসংযোগ   বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী বিষয়শ্রেণী:১৯৭১-এ মৃত্যু বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
টেনেসি উইলিয়ামস (ইংরেজি: Tennessee Williams) (২৬ মার্চ, ১৯১১ – ২৫ ফেব্রুয়ারি, ১৯৮৩), যিনি থমাস লেনিয়ের উইলিয়ামস, নামেও পরিচিত একজন মার্কিন নাট্যকার। নাটক রচনায় তার অনবদ্য অবদানের জন্য তিনি নাট্যক্ষেত্রে উঁচু শ্রেণীর অনেক পুরস্কারই নিজের করায়ত্ব করেছেন। ১৯৩৯ সালে তিনি নিউ অরলিন্সে বসবাসের স্থান পরিবর্তন করেন, এবং তখন থেকেই তিনি তার বাবার জন্মস্থল টেনেসি প্রদেশের নামানুসারে নিজের নামে ‘টেনেসি’ শব্দটি যোগ করেন।  আ স্ট্রিটকার নেইমড ডিজায়ার নাটকের জন্য তিনি ১৯৪৮ সালে, ও ক্যাট অন আ হট টিন রুফ নাটকের জন্য ১৯৫৫ সালে, মোট দুইবার তিনি পুলিৎজার পুরস্কার লাভ করেন। এছাড়া দ্য গ্লাস মেনাগেরি (১৯৪৫) এবং দ্য নাইট অফ দি ইগুয়ানা (১৯৬১)-এর জন্য তিনি নিউ ইয়র্ক ড্রামা ক্রিটিকস' সার্কল পুরস্কার লাভ করেন। ১৯৫২ সালে লেখা, তার নাটক দ্য রোজ ট্যাটু সেরা নাটক হিসেবে টনি পুরস্কার লাভ করে। ১৯৮০ সালে তৎকালীন মার্কিন রাষ্ট্রপতি জিমি কার্টার উইলিয়ামসকে যুক্তরাষ্ট্রের সর্বোচ্চ বেসামরিক পুরস্কার প্রেসিডেন্শিয়াল গোল্ড মেডাল অফ ফ্রিডম প্রদান করে।   তথ্যসূত্র    Gross, Robert F., ed. Tennessee Williams: A Casebook. Routledge (2002). .  Leverich, Lyle. Tom: The Unknown Tennessee Williams. W. W. Norton & Company; Reprint edition (1997). .  Saddik, Annette. The Politics of Reputation: The Critical Reception of Tennessee Williams' Later Plays (London: Associated University Presses, 1999).  Spoto, Donald. The Kindness of Strangers: The Life of Tennessee Williams. Da Capo Press (Reprint, 1997). .  Williams, Tennessee. Memoirs. Doubleday (1975). .  Williams, Dakin. His Brother's Keeper: The Life and Murder of Tennessee Williams.   বহিঃসংযোগ          বিষয়শ্রেণী:১৯১১-এ জন্ম বিষয়শ্রেণী:১৯৮৩-এ মৃত্যু বিষয়শ্রেণী:২০শ শতাব্দীর মার্কিন লেখক বিষয়শ্রেণী:মার্কিন নাট্যকার বিষয়শ্রেণী:সমকামী লেখক বিষয়শ্রেণী:কেনেডি সেন্টার সম্মাননা প্রাপক বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:ওয়েলশ বংশোদ্ভূত মার্কিন ব্যক্তি বিষয়শ্রেণী:অ্যাক্টর্স স্টুডিওর অভিনয়শিল্পী বিষয়শ্রেণী:২০শ শতাব্দীর মার্কিন চিত্রনাট্যকার বিষয়শ্রেণী:২০শ শতাব্দীর মার্কিন নাট্যকার বিষয়শ্রেণী:২০শ শতাব্দীর মার্কিন পুরুষ লেখক বিষয়শ্রেণী:২০শ শতাব্দীর মার্কিন ঔপন্যাসিক বিষয়শ্রেণী:২০শ শতাব্দীর মার্কিন ছোটগল্পকার বিষয়শ্রেণী:মার্কিন পুরুষ ঔপন্যাসিক বিষয়শ্রেণী:মার্কিন পুরুষ চিত্রনাট্যকার বিষয়শ্রেণী:মার্কিন পুরুষ ছোটগল্পকার বিষয়শ্রেণী:মার্কিন সমকামী লেখক বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক বিষয়শ্রেণী:আইওয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:ওয়াশিংটন ইউনিভার্সিটি ইন সেন্ট লুইসের প্রাক্তন শিক্ষার্থী বিষয়শ্রেণী:নাটকে পুলিৎজার পুরস্কার বিজয়ী বিষয়শ্রেণী:মার্কিন পুরুষ নাট্যকার